Na temelju članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10-ispravak., 90/11., 16/12., 86/12.,

94/13. i 152 /14.) i članka 46. Statuta Osnovne škole Laslovo, Laslovo, a uz prethodnu suglasnost osnivača Osječko-baranjske županije, KLASA: 602-02/15-01/50,

URBROJ: 2158/1-01-01-15-5 od 07. srpnja 2015. godine Školski odbor Osnovne škole Laslovo, Laslovo, na sjednici održanoj dana 31. kolovoza 2015. godine donio je

 **O D L U K U**

**O IZMJENAMA I DOPUNAMA STATUTA**

**OSNOVNE ŠKOLE LASLOVO**

Članak 1.

U Statutu Osnovne škole Laslovo, Laslovo (Klasa:003-05/09-01, Urbroj:2158-31-09-14

 od 13. siječnja 2009.), Odluci o Izmjenama Statuta od 28. travnja 2011. godine

(Klasa:003-06/11-01, Urbroj:2158-31-11-12), Odluci o izmjenama i dopuni Statuta od

28. prosinca 2011. godine ( Klasa:003-06/11-01, Urbroj:2158-31-11-26), i Odluci o Izmjenama i dopunama Statuta od 03. travnja 2013. godine ( Klasa:602-02/13-01, Urbroj:2158-31-13-19 ) u članku 1. riječi „izricanje pedagoških mjera“ brišu se.

 Članak 2.

U članku 4. briše se riječ “ulica“.

 Članak 3.

U članku 9. stavku 2. riječi “do 15. rujna“ zamjenjuju se riječima “do 30. rujna“.

Iza stavka 3. dodaje se stavak 4. koji glasi:

„Škola je dužna elektroničkim putem Ministarstvu dostaviti Godišnji plan i program i

 Školski kurikulum do 05. listopada tekuće godine te iste objaviti na mrežnim stranicama

 Škole u skladu s propisima vezanim uz zaštitu osobnih podataka.“.

 Članak 4.

 U članku 10. riječ “detaljan“ zamjenjuje se riječju “okvirni“, a riječi „način vrednovanja

 i način korištenja rezultata vrednovanja „ zamjenjuje se riječima „ način njegova praćenja“.

 Članak 5.

U članku 11. brišu se riječi „u pravilu“.

 Članak 6.

U članku 22. briše se riječ „ulica“.

 Članak 7.

 U članku 24. stavak 2. mijenja se i glasi:

 “Kućni red donosi Školski odbor nakon provedene rasprave na Učiteljskom vijeću, Vijeću roditelja i Vijeću učenika.“

 Članak 8.

U članku 43. stavak 1., podstavak 2. briše se.

 Članak 9.

U članku 48. iza stavaka 1. i 2. dodaje se stavak 3. koji glasi:

„U hitnim situacijama te posebno opravdanim razlozima sjednica Školskog odbora može se sazvati usmeno, telefonskim putem ili elektroničkim putem.“

 Članak 10.

U članku 56. iza stavka 5. dodaju se stavci 6. i 7. koji glase:

„Osoba imenovana za vršitelja dužnosti ravnatelja sklapa sa Školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.

Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja ili stručnog suradnika ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja.“

 Članak 11.

U članku 62. stavak 2. mijenja se i glasi:

„Poslove tajnika Škole može obavljati osoba koja je završila:

a.) sveučilišni diplomski studij pravne struke ili specijalistički diplomski stručni studij javne

 uprave,

b) preddiplomski stručni studij upravne struke, ako se na natječaj ne javi osoba iz točke a.)

 ovoga stavka.“

 Članak 12.

Članak 65.mijenja se i glasi:

„Učiteljsko vijeće:

* razmatra Prijedlog Godišnjeg plana i programa rada škole,
* provodi raspravu o Prijedlogu kućnog reda i Etičkog kodeksa prije usvajanja akata

na Školskom odboru,

* obavlja poslove u vezi s izvođenjem nastavnog plana i programa, potrebama i interesima učenika te promicanjem stručno-pedagoškog rada Škole,
* predlaže Školski kurikulum,
* skrbi o uspješnom ostvarivanju odgojno-obrazovnog rada,
* skrbi o primjeni suvremenih oblika i metoda rada s učenicima,
* odlučuje o izricanju pohvala i davanju nagradama učenicima,
* odlučuje o zahtjevu učenika, odnosno roditelja za preispitivanje zaključne ocjene iz vladanja,
* osniva stručne aktive i imenuje njihove voditelje,
* daje prijedloge Školskom odboru i ravnatelju za unapređivanje organizacije i uvjeta rada Škole,

- obavlja i druge poslove utvrđene Zakonom, podzakonskim propisima i

 općim aktima.''

 Članak 13.

U članku 67. stavak 1. u alineji 3. iza riječi razreda, dodaju se riječi „ i ocjenu iz vladanja“.

 Članak 14.

U članku 68. stavak 2. podstavak 6. riječ „utvrđuje“ zamjenjuje se riječju „predlaže“.

 Članak 15.

U članku 69. iza stavka 2. dodaje se stavak 3. koji glasi:

„Zbog ispunjavanja posebnih potreba učenika s teškoćama u razvoju, školska ustanova

može na prijedlog osnivača, a uz suglasnost Ministarstva, u odgojno-obrazovni proces uključiti pomoćnike u nastavi ili stručno komunikacijske posrednike koji su samostalni nositelji odgojno-obrazovne djelatnosti.

Načine uključivanja i obavljanja poslova, te uvjete koje moraju ispunjavati propisuje ministar nadležan za obrazovanje pravilnikom.“

 Članak 16.

U glavi IX. ovoga Statuta naslov točke 3. mijenja se i glasi:

„**Dopunski rad i popravni ispit**“

 i naslov točke 4. mijenja se i glasi:

„**Pohvale i nagrade**“

 Članak 17.

Članak 87. mijenja se i glasi:

„Učenik ili roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva (2) dana od završetka nastavne godine podnijeti zahtjev Učiteljskom vijeću radi polaganja ispita pred povjerenstvom.

Polaganje ispita iz stavka 1. ovoga članka provodi se u roku od dva (2) dana od dana podnošenja zahtjeva.“

 Članak 18.

Članak 92. mijenja se i glasi:

„Ako povjerenstvo na ispitu utvrdi prolaznu ocjenu ta je ocjena konačna.

 Ako povjerenstvo utvrdi učeniku ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad iz članka 95. ovoga Statuta.“

 Članak 19.

Iza članka 92. dodaje se članak 92.a koji glasi:

 „Članak 92.a

Učenik ili roditelj koji nije zadovoljan ocjenom iz vladanja može u roku od dva (2) dana

od dana završetka nastavne godine podnijeti zahtjev Učiteljskom vijeću radi preispitivanja ocjene.

Odluka o ocjeni iz vladanja Učiteljskog vijeća je konačna.“

 Članak 20.

Članak 95. mijenja se i glasi:

„Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.

Dopunski rad iz stavka 1. ovoga članka utvrđuje Učiteljsko vijeće po nastavnim predmetima.

Dopunski rad ne može trajati kraće od 10 i dulje od 25 sati po nastavnom predmetu.

Ako učenik tijekom dopunskog rada ostvari očekivane rezultate učitelj mu zaključuje prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.

Ako se učeniku od četvrtog do osmog razreda nakon dopunskog rada ne zaključi prolazna ocjena, upućuje ga se na popravni ispit koji se održava krajem školske godine, a najkasnije

do 25. kolovoza tekuće godine.“

 Članak 21.

Članak 96. mijenja se i glasi:

„Učiteljsko vijeće određuje termine polaganja popravnih ispita koji se moraju održati najkasnije do 25. kolovoza tekuće školske godine i objavljuje ih na mrežnim stranicama

i oglasnoj ploči Škole.“.

 Članak 22.

Članak 97. mijenja se i glasi:

„Popravni ispit polaže se pred povjerenstvom koje imenuje ravnatelj, a ocjena povjerenstva

 je konačna.

Na polaganje popravnih ispita primjenjuju se odredbe članka 95. i odredbe članaka

88. do 94. ovoga Statuta.“.

 Članak 23.

Brišu se članci 109. do 127.

 Članak 24.

U članku 132. u stavku 1. alineja 4. mijenja se i glasi:

„- raspravlja o prijedlogu Kućnog reda i Etičkog kodeksa neposrednih nositelja odgojno-

 obrazovne djelatnosti“.

 Članak 25.

U članku 143. dodaje se stavak 2. koji glasi:

„-Vijeće roditelja raspravlja o prijedlogu Kućnog reda i Etičkog kodeksa neposrednih

 nositelja odgojno-obrazovne djelatnosti i“.

 Članak 26.

U članku 168. brišu se riječi:

„Pravilnik o polaganju popravnih ispita i Pravilnik o pedagoškim mjerama.“

 Članak 27.

Ova Odluka stupa na snagu osmog dana od dana objave na oglasnoj ploči Škole, osim

članka 1. i 23. ove Odluke koji stupa na snagu danom stupanja na snagu Pravilnika o kriterijima za izricanje pedagoških mjera iz članka 23. stavak 3. Zakona o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“

br. 152/14.).

 Predsjednica Školskog odbora

 \_\_\_\_\_\_\_\_\_\_\_\_\_\_\_\_\_\_\_

 Svetlana Tomić,prof.

KLASA:003-05/15-01

URBROJ:2158-31-15-36/1

Laslovo, 31.08. 2015.

Ova Odluka donesena je uz prethodnu suglasnost osnivača, i to Zaključkom Skupštine Osječko-baranjske županije, KLASA: 602-02/15-01/50,

URBROJ: 2158/1-01-01-15-5 od 07. srpnja 2015. 2015. godine.

Odluka je objavljena na oglasnoj ploči Škole dana \_\_01.09.2015. godine,

a stupila je na snagu \_09.09.2015. godine.

 Ravnateljica

 \_\_\_\_\_\_\_\_\_\_\_\_\_\_\_\_\_\_\_\_

 Silvija Bocka,prof.